Aira Võsa doktoritöö «Johann Georg Gichtel - teosoofilise idee kandja varauusaegses Euroopas» juhendaja on dotsent dr Urmas Petti ning oponendid filosoofiadoktor Jürgen Beyer (TÜ) ja teoloogiadoktor Riho Saard (UI). Väitekirja keskmes seisab saksa päritolu spiritualist J. G. Gichtel (1638-1710). Tegemist on luterlikust ortodoksiast kõrvalekaldunud isikuga, kelle teoloogilised seisukohad ja askeetlikud eluviisid kutsusid juba kaasajal esile vastakaid reaktsioone. Gichteli  elu ja õpetust käsitlevas töös selgitatakse tema asendit ja rolli Euroopa varauusaegsel religioossel maastikul.